6. โครงการในอนาคต

“ประกาศของคณะกรรมการกำกับตลาดทุน ที่ ทจ.11/2552 เรื่อง หลักเกณฑ์ เงื่อนไข
และวิธีการรายงาน
การเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์ได้ยกเลิกหัวข้อนี้”

6.1 แผนการลงทุนในอนาคต

บริษัทมีแผนงานการขยายธุรกิจการรับบริหารโรงเเรมทั้งในประเทศเเละต่างประเทศ ในอีก 5
ปีข้างหน้า (ปี 2552-2556) บริษัทจึงวางแผนงานโดยสรุปดังนี้

การลงทุนในอสังหาริมทรัพย์

นับจากปี 2551 บริษัทได้ทำการศึกษาการลงทุนในสินทรัพย์ในหลายๆ ภูมิภาค โดยภายในประเทศ
ได้ศึกษาการลงทุน โครงการที่ ภูเก็ต กะบี่ เพื่อใช้สร้างเป็นรีสอร์ทที่เป็นต้นแบบของ ดุสิตเทวารัณย์
และโครงการในกรุงเทพ ที่อยู่ในแหล่งธุรกิจ เพื่อสร้างเป็นแม่แบบของ ดุสิตเรสซิเด้นซ์
ซึ่งเป็นเซอร์วิสอพาร์ทเม้นท์สำหรับลูกค้าที่ต้องการพักระยะยาว ซึ่งผลการศึกษาปรากฏว่า
อัตราผลตอบแทนไม่คุ้มค่าในการลงทุน
เนื่องจากในขณะนั้นมูลค่าทรัพย์สินในภูมิภาคดังกล่าวมีราคาค่อนข้างสูง ส่วนการลงทุนในต่างประเทศ
ได้ศึกษาโครงการในประเทศที่ธุรกิจการท่องเที่ยวและโรงแรมมีโอกาสขยายตัวสูง เช่น ประเทศจีน
ออสเตรเลีย อังกฤษ และ มัลดีฟ
บริษัทคาดว่าจากวิกฤตเศรษฐกิจโลกที่เกิดขึ้นในประเทศสหรัฐอเมริกา และประเทศอื่นๆทั่วโลก
คาดว่าจะทำให้ราคาทรัพย์สินต่ำลง ซึ่งจะเป็นโอกาสที่บริษัทจะพิจารณาการลงทุน
ในทรัพย์สินประเภท กิจการโรงแรม ในราคาที่เหมาะสม ซึ่งจะได้ผลตอบแทนที่คุ้มกับเงินลงทุน
แต่ทั้งนี้บริษัทยังคงพิจารณาขยายการลงทุน แต่จะต้องพิจารณาโครงการที่ดี และมีอัตราผลตอบแทนที่ดี
และมีความเสี่ยงต่ำ

6.2 โครงการหลักในอนาคต

โครงการเทคโนโลยี

การวางเเผนทางกลยุทธ์ของบริษัทจำเป็นต้องใช้ข้อมูลมากมาย ซึ่งการวิเคราะห์ข้อมูลด้านการตลาด
การขาย การเงิน และการปฏิบัติการนั้นจะต้องทันกับเหตุการณ์ซึ่งมีข้อมูลเกิดขึ้นเป็นประจำทุกวัน
ดังนั้น การจัดทำรายงานจะต้องมีการเเก้ไขบ่อย เเละมีความยุ่งยาก บริษัทจึงซื้อโปรเเกรม
Business Intelligence มูลค่ากว่า 10 ล้านบาท
ซึ่งเป็นซอฟเเวร์ที่จะปรับใช้ข้อมูลที่องค์กรมีอยู่เเล้วให้เกิดประโยชน์สูงสุด
ช่วยลดระยะเวลาในการจัดทำรายงาน เเละ
รายงานที่ได้มีความหลากหลายตามความต้องการของผู้ใช้
ซึ่งระบบต่างๆจะสามารถพัฒนาเสร็จสิ้นในปี 2552 และใช้ได้เต็มรูปแบบในปี 2553

โครงการรวมศูนย์ระบบบัญชีส่วนกลาง

มีวัตถุประสงค์เพื่อรวมศูนย์ระบบบัญชีการเงิน ของโรงเเรมเเละส่วนสำนักงานใหญ่ไว้ที่เดียวกัน
เเละใช้ศักยภาพบุคลากรทางบัญชีให้เกิดประสิทธิภาพสูงสุด
และการบริหารการเงินอย่างมีประสิทธิภาพ บริษัทว่าจ้าง บริษัท ไพร้ซวอเตอร์เฮาส์คูเปอร์ส
เอฟเอเอส จำกัด มาเป็นที่ปรึกษาเเละปรับระบบบัญชีที่มีอยู่
ในปัจจุบันให้เป็นระบบการรวมศูนย์ระบบบัญชีส่วนกลาง ซึ่งโครงการดังกล่าวได้ศึกษาแล้วเสร็จ ในปี
2551 และจะเริ่มดำเนินการในไตรมาสที่ 2 ของปี 2552 และครบทุกโรงแรมในปี 2553

โครงการตั้งวิทยาลัยการโรงเเรมในต่างประเทศ

จากการที่บริษัทมีประสบการณ์ทางการศึกษาจากการเป็นโรงเรียนการโรงแรม และพัฒนาเป็น
วิทยาลัยดุสิตธานี ซึ่งปัจจุบันมีหลักสูตรในระดับปริญญาตรี และปริญญาโท และการเปิด บ.
ดุสิตเพื่อพัฒนาผู้บริหาร รวมถึงการร่วมมือกับ เลอ กอร์ดอง เบลอ เปิดโรงเรียนประกอบอาหาร
บริษัทได้เล็งเห็นว่าบริษัทมีศักยภาพเพียงพอในการขยายด้านการศึกษา
จึงมีแนวความคิดเรื่องการลงทุน และการบริหารด้านการโรงแรม
จึงเริ่มศึกษาโครงการลงทุนจัดตั้งวิทยาลัยในประเทศฟิลิปปินส์
ควบคู่ไปกับการรับบริหารวิทยาลัยในประเทศฟิลิปปินส์
นอกจากนี้ยังมีโครงการพัฒนาวิทยาลัยดุสิตเป็นมหาวิทยาลัย
ซึ่งขณะนี้อยู่ในระหว่างการศึกษาโครงการ

ปี 2551 บมจ. ดุสิตธานีได้ลงนามในสัญญา ร่วมมือกับมหาวิทยาลัย Lyceum ประเทศฟิลิปปินส์
เปิดหลักสูตรการการบริหารงานโรงแรม โดยจะพัฒนาหลักสูตรการบริหารโรงแรมให้แก่มหาวิทยาลัย
Lyceum ทั้ง 4 วิทยาเขต ซึ่งบริษัทได้พัฒนาหลักสูตรขึ้นใหม่โดยใช้หลักสูตรของวิทยาลัย
ดุสิตธานีเป็นต้นแบบในการพัฒนาหลักสูตรมีต้นทุนในการพัฒนา
แต่บริษัทสามารถใช้ในการขยายโครงการไปยังภูมิภาคอื่นๆ ต่อไปได้
นอกจากนี้บริษัทได้วางแผนการพัฒนาโครงการโรงแรมขนาดเล็กขนาด 54
ห้องเพื่อเป็นสถานที่ฝึกอบรมให้แก่นักศึกษา นอกเหนือจากการใช้โรงแรมดุสิตธานี
มะนิลาเป็นสถานที่ฝึกงาน

นอกจากการขยายงานไปในประเทศฟิลิปปินส์แล้ว บริษัทยังมีแผนงานการขยายธุกิจไปยังประเทศอื่นๆ
ทั้งนี้บริษัทได้เตรียมความพร้อมในด้านบุคคลากรด้านการศึกษา
เพื่อรองรับการขยายธุรกิจในอนาคตไว้แล้ว

การขยายการรับบริหาร

จากการที่บริษัทได้ลงทุนในระบบต่างๆ
เพื่อรองรับการขยายการรับบริหารโรงแรมและสปาในต่างประเทศให้มากขึ้น เพื่อสามารถลดต้นทุน
และเป็นการกระจายความเสี่ยงจากการกระจุกตัวของรายได้จากในประเทศ ปี 2551
บริษัทได้ลงนามสัญญารับบริหารโรงแรมในประเทศสหรัฐอาหรับเอมิเรตส์ แล้ว 1 แห่ง และ
รับบริหารสปาในโรงแรมที่ต่างประเทศอีก 3 แห่ง และจะร่วมลงทุนกับหุ้นส่วนในประเทศอินเดีย
ในการจัดตั้งบริษัทร่วมทุนเพื่อรับบริหารโรงแรมในประเทศอินเดีย
ซึ่งคาดว่าจะสามารถจัดตั้งบริษัทร่วมทุน ได้ภายในไตรมาสที่ 2 ปี 2552
โดยบริษัทร่วมทุนในอินเดียจะสร้างโรงแรมให้บริหาร 4 แห่ง นอกจากนี้บริษัท
ยังได้วางแผนการขยายการรับบริหารไปในประเทศจีน ออสเตรเลีย และทวีปยุโรป
การขยายรับการบริหารโรงแรมใช้เงินลงทุนไม่มาก แต่สามารถสร้างเครือข่ายให้เพิ่มขึ้น
และทำให้เครื่องหมายการค้าเป็นที่รู้จัก มากขึ้นด้วย